Document ID: /roh_data/filtered/fineweb-2-filterrobots_roh.jsonl.gz/13819

Sco intgins dad els han ditg ad RTR n'èsi betg simpel d’emprender rumantsch, surtut era da discurrer. Era il rectur da la claustra da Mustér Bruno Hensler fa part dal curs da rumantsch. Els hajan vulì organisà quel per ch’ils collavuraturs possian sa fatschentar cun linguatg e cultura, perquai che la claustra saja ina part da la Surselva.
Plaschair dals curs
Participantas e participants dian ch’els vulan emprender sursilvan per s’integrar, perquai ch’els vivian en la regiun e lavurian en claustra e perquai ch’els vulan discurrer cun la glieud ed era cun la famiglia.
Mo sper la lavur d’emprender e far pensums han els – ed era il scolast Kurt Jeitziner - plaschair dal curs da rumantsch.